Супрацоўнікі міліцыі перашкаджалі журналісцкай дзейнасці на розных падставах (праверка дакументаў, парушэнне правілаў стаянкі аўтамабіля, падазрэнне на знаходжанне машыны ў вышуку, невыкананне законных патрабаванняў міліцыі, парушэнне заканадаўства аб СМІ), аднак відавочнай іх мэтай было перашкодзіць атрыманню і распаўсюду журналістамі інфармацыі аб тым, што адбываецца. Паколькі затрыманні журналістаў адбываліся ў розных гарадах (Орша, Рагачоў, Віцебск, Брэст), можна зрабіць выснову аб скаардынаванасці дзеянняў па стварэнні перашкодаў для дзейнасці журналістаў.